open-index/open-wikipedia-markdown huggingface dataset:
Κόσμος 7

Ο **Κόσμος 7** (ρωσικά: *Космос 7*) ο οποίος στην Δύση είναι γνωστός και σαν **Zenit-2 #4** ή **Sputnik 17** ήταν σοβιετικός κατασκοπευτικός δορυφόρος τύπου Ζενίτ-2 που εκτοξεύτηκε το 1962. ήταν ο έβδομος δορυφόρος με την ονομασία "Κόσμος" και ο δεύτερος αυτού του τύπου που τέθηκε επιτυχώς σε τροχιά. Επίσης η εκτόξευσή του ήταν η πρώτη επιτυχής για τον νέο πύραυλο Βοστόκ-2. Ο πρώτος πύραυλος Βοστόκ-2, ο οποίος επίσης μετέφερε κατασκοπευτικό δορυφόρο Ζενίτ-2, καταστράφηκε δευτερόλεπτα μετά την εκτόξευσή του.
Οι Ζενίτ-2 βασίζονταν σχεδιαστικά στα διαστημόπλοια Βοστόκ που έστειλαν τους πρώτους ανθρώπους στο διάστημα.

## Αποστολή
Ο δορυφόρος εκτοξεύτηκε από το κοσμοδρόμιο του Μπαϊκονούρ στις 28 Ιουλίου 1962 (09:18:31 GMT). Τέθηκε σε χαμηλή περιγήινη τροχιά με περίγειο 197 χλμ., απόγειο 356 χλμ., κλίση 64,9 μοιρών και τροχιακή περίοδο 90 λεπτών. Πραγματοποίησε αποστολή διάρκειας τεσσάρων ημερών. Την 1η Αυγούστου η κάψουλα επανεισόδου, όπου μεταφέρονταν το φιλμ, επέστρεψε στην Γη. Εκτός από την βασική του αποστολή της οπτικής αναγνώρισης, ο δορυφόρος αξιοποιήθηκε και για έρευνα σχετικά με την ακτινοβολία.

## Δείτε επίσης
* Διαστημικές αποστολές το 1962

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1962
Κόσμος 10

Ο **Κόσμος 10** (ρωσικά: *Космос 10*), που στην Δύση είναι γνωστός και σαν **Zenit-2 #5**, ήταν σοβιετικός κατασκοπευτικός δορυφόρος τύπου Ζενίτ-2 που εκτοξεύτηκε το 1962. Οι δορυφόροι Ζενίτ-2 βασίζονταν σχεδιαστικά στα διαστημόπλοια Βοστόκ τα οποία έστειλαν τους πρώτους ανθρώπους στο διάστημα. Ο συγκεκριμένος ήταν ο τέταρτος που τέθηκε επιτυχώς σε τροχιά, μετά τους Κόσμος 4, Κόσμος 7 και Κόσμος 9.

## Αποστολή
Εκτοξεύτηκε με πύραυλο Βοστόκ-2 που είχε αριθμό σειράς T15000-03 στις 21 Οκτωβρίου 1962 (09:00:00 UTC) από το κοσμοδρόμιο του Μπαϊκονούρ. Τέθηκε σε χαμηλή περιγήινη τροχιά με περίγειο 178 χλμ., απόγειο 376 χλμ., κλίση 64,9 μοιρών και τροχιακή περίοδο 90 λεπτών. Παρέμεινε σε τροχιά για τέσσερις ημέρες και στις 21 Οκτωβρίου η κάψουλα επανεισόδου του, όπου μεταφέρονταν το φιλμ, επέστρεψε πίσω στην Γη. Πέρα από την βασική αποστολή του, ο Κόσμος 10 αξιοποιήθηκε και για την μελέτη της ακτινοβολίας στο διάστημα προς υποστήριξη του προγράμματος Βοστόκ. Μετά την επιτυχημένη ολοκλήρωση της αποστολής του, οι Ζενίτ-2 κρίθηκαν πλήρως επιχειρησιακοί και από τον επόμενο δορυφόρο, τον Κόσμος 12, άρχισαν να πραγματοποιούν αποστολές οκταήμερης διάρκειας.

## Δείτε επίσης
* Διαστημικές αποστολές το 1962

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1962
Πόλεμος της Ανεξαρτησίας της Αργεντινής

Ο **Πόλεμος της Ανεξαρτησίας της Αργεντινής** (ισπανικά: *Guerra de la Independencia Argentina*) διεξήχθη την περίοδο 1810 με 1818 από τις πατριωτικές δυνάμεις της Αργεντινής υπό τους Μανουέλ Μπελγράνο, Χουάν Χοσέ Καστέλλι και Χοσέ ντε Σαν Μαρτίν, κατά των βασιλόφρονων δυνάμεων πιστών στο ισπανικό στέμμα. Στις 9 Ιουλίου του 1816, μία συνέλευση συναντήθηκε στο Σαν Μιγκέλ ντε Τουκουμάν, ανακηρύσσοντας πλήρη ανεξαρτησία με διατάξεις για ένα εθνικό Σύνταγμα.

## Παραπομπές


*
Εκλογές στη Γεωργία

Στη Γεωργία διεξάγονται εκλογές για Πρόεδρο και για Βουλή. 

## Προεδρικές εκλογές
## Πρόσφατη προεδρική εκλογή (2024)

## Προηγούμενες προεδρικές εκλογές

### 2013
Στις προεδρικές εκλογές που διεξήχθησαν στις 27 Οκτωβρίου 2013 πρόεδρος εξελέγη ο Γκιόργκι Μαργκβελασβίλι με ποσοστό 62% των ψήφων έναντι 22% για τον κυριότερο αντίπαλό του, Νταβίτ Μπακράτζε.

Η συμμετοχή στις εκλογές ήταν ιδιαίτερα χαμηλή, της τάξεως του 47%.

### 2018

## Βουλευτικές εκλογές
## Πρόσφατες βουλευτικές εκλογές (2024)

### 2012

Στις βουλευτικές εκλογές που έγιναν την  1η Οκτωβρίου 2012 ο συνασπισμός Γεωργιανό Όνειρο της αντιπολίτευσης κέρδισε την πλειοψηφία των εδρών. Ο πρόεδρος Μιχαήλ Σαακασβίλι παραδέχτηκε την ήττα του από το συνασπισμό του εκατομμυριούχου Μπίτζινα Ιβανισβίλι.

### 2016

### 2020

## Δημοψηφίσματα
### Δημοψηφίσματα 2008
Στο μη δεσμευτικό δημοψήφισμα που διενεργήθηκε κι αυτό στις 5 Ιανουαρίου του 2008, οι Γεωργιανοί ψήφισαν υπέρ της ένταξης της χώρας τους στο ΝΑΤΟ σε ποσοστό 72,5%. Το δεύτερο δημοψήφισμα της ίδιας ημέρας αφορούσε στην επίσπευση των βουλευτικών εκλογών στην άνοιξη του 2008, αντί για το τέλους του έτους, όπως οριζόταν. Οι Γεωργιανοί υποστήριξαν την πρόταση με ποσοστό  69,9%.

## Παραπομπές


*
Μετάλλιο Πιερ ντε Κουμπερτέν

Το **μετάλλιο Πιερ ντε Κουμπερτέν** αποτελεί ειδική διάκριση που απονέμεται από τη Διεθνή Ολυμπιακή Επιτροπή (ΔΟΕ) σε εν ενεργεία αλλά και σε πρώην αθλητές, που με τη συμπεριφορά τους αποτέλεσαν παραδείγματα του *ευ αγωνίζεσθαι* κατά τη διάρκεια των Ολυμπιακών Αγώνων ή που προσέφεραν σημαντικές υπηρεσίες στο λεγόμενο Ολυμπιακό κίνημα. 

## Ιστορικό

Αυτή η βράβευση θεσπίστηκε το 1964 και πήρε την ονομασία του από τον αναβιωτή των Ολυμπιακών Αγώνων και ιδρυτή της ΔΟΕ, Πιερ ντε Κουμπερτέν. Σύμφωνα με το Ολυμπιακό Μουσείο της Λωζάνης, η συγκεκριμένη βράβευση αποτελεί την ευγενέστερη διάκριση που μπορεί να λάβει ένας αθλητής που μετέχει σε Ολυμπιακούς Αγώνες. Ο πρώτος αθλητής που έλαβε τη συγκεκριμένη διάκριση ήταν ο Γερμανός αθλητής του άλματος εις μήκος Λουτζ Λονγκ, ο οποίος τιμήθηκε μετά θάνατον καθώς σκοτώθηκε το 1943 κατά τη διάρκεια του Β΄ Παγκοσμίου Πολέμου. Άλλοι αθλητές που έχουν λάβει αυτή τη διάκριση είναι ο Τσέχος δρομέας μεγάλων αποστάσεων, Εμίλ Ζάτοπεκ (επίσης μετά θάνατον), ο Ιταλός σκιερ Εουτζένιο Μόντι, ο Καναδός ιστιοπλόος Λόρενς Λεμιέ και ο Βραζιλιάνος μαραθωνοδρόμος Βαντερλέι Ντε Λίμα.

## Παραπομπές

## Εξωτερικοί σύνδεσμοι
*BBC:Olympic countdown - 64 - Olympic spirit. 
*V-Brazil:Vanderlei Cordeiro De Lima. 

Μεταλλιο Πιερ ντε κουμπερτεν
Προγκρές Μ-51

Το **Προγκρές Μ-51** (η NASA το ονόμασε **Progress 16** ή **16P**) ήταν ρωσικό μη επανδρωμένο διαστημόπλοιο Προγκρές που εκτοξεύτηκε το 2004 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό και οξυγόνο για το πλήρωμα καθώς και εξοπλισμό για την διεξαγωγή επιστημονικής έρευνας. Το συγκεκριμένο διαστημόπλοιο ήταν της έκδοσης Προγκρές-Μ και είχε αριθμό σειράς 351. 
## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 23 Δεκεμβρίου 2004 (22:19:34 GMT). Συνδέθηκε με την οπίσθια θύρα του τμήματος Ζβεζντά του σταθμού στις 25 Δεκεμβρίου (23:57:45 GMT) και παρέμεινε εκεί μέχρι τις 27 Φεβρουαρίου 2005 (16:06:30 GMT) οπότε και αποσυνδέθηκε για να απελευθερωθεί η θύρα για το επόμενο σκάφος ανεφοδιασμού, το Προγκρές Μ-52.

Στο διάστημα από την αποσύνδεση του μέχρι και την καταστροφή του στην ατμόσφαιρα, το Προγκρές Μ-51 πραγματοποίησε σειρά δοκιμών. Τελικά καταστράφηκε στην ατμόσφαιρα στις 9 Μαρτίου 2005 (16:17:00 GMT), πάνω από τον Ειρηνικό Ωκεανό.
## Δείτε επίσης
* Διαστημικές αποστολές το 2004
* Διαστημικές αποστολές το 2005
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2004
Εκλογές στη Δανία

Στη **[[Δανία]]** διεξάγονται **εκλογές** για την ανάδειξη της Βουλής, που απαρτίζεται από 179 μέλη. Οι εκλογές του 2011 οδήγησαν στην πρώτη γυναίκα πρωθυπουργό στην ιστορία της χώρας, την Χέλε Τόρνινγκ-Σμιτ. Στις εκλογές του 2019, εκλέχθηκε η δεύτερη γυναίκα πρωθυπουργός και η νεότερη στην ιστορία, η Μέττε Φρεντέρικσεν.

## Πρόσφατες εκλογές (2022)

## Προηγούμενες εκλογές
### 2007

Στις βουλευτικές εκλογές, οι οποίες διεξήχθησαν πρόωρα στις 13 Νοεμβρίου 2007, κέρδισε τρίτη συνεχόμενη θητεία ο κυβερνών συνασπισμός του πρωθυπουργού Ένερς Φο Ράσμουσεν.

### 2011

Το κυβερνών σοσιαλδημοκρατικό κόμμα ηττήθηκε και πρωθυπουργός έγινε για πρώτη φορά μία γυναίκα, η Χέλε Τόρνινγκ-Σμιτ. Για πρώτη φορά στην πολιτική ιστορία της χώρας αποφασίστηκε να συμμετάσχει στην κυβέρνηση το Σοσιαλιστικό Λαϊκό Κόμμα.

### 2015

Η κεντροδεξιά συμμαχία της αντιπολίτευσης  *[[Φιλελεύθερο Κόμμα (Δανία)|Φιλελεύθερο Κόμμα]]* κέρδισε τις πιο πρόσφατες βουλευτικές εκλογές, που διεξήχθησαν στις 18 Ιουνίου 2015, παρότι οι Σοσιαλδημοκράτες παρέμειναν το μεγαλύτερο κόμμα στη Δανία. Το αντιμεταναστευτικό Δανικό Λαϊκό Κόμμα έγινε το δεύτερο στη Βουλή.

### 2019

## Δημοψηφίσματα
### 2009
Σε δημοψήφισμα που διεξήχθη στις 7 Ιουνίου του 2009 οι Δανοί ψηφοφόροι τάχθηκαν υπέρ της αλλαγής στον τρόπο διαδοχής του Μονάρχη ώστε να συμπεριλαμβάνει και θηλυκά τέκνα, εκτός από αρσενικά. Η αλλαγή του νόμου, εγκρίθηκε με  85,35% υπέρ, 14,65% κατά και συμμετοχή 59,37%. Σε ψήφους, οι θετικές ήταν 1.858.180 και οι αρνητικές 318.929. Μετρήθηκαν 2.177.109 (90,72%) έγκυρα ψηφοδέλτια και 222.804(9,28% του συνόλου) άκυρα. Συνολικά καταμετρήθηκαν 2.399.913 ψηφοδέλτια.

### 2014
Στις 25 Μαΐου 2014 διεξήχθη, ταυτόχρονα με τις Ευρωεκλογές ένα δημοψήφισμα για την καθιέρωση ενός Δικαστηρίου για την απόκτηση του Ενιαίου Διπλώματος Ευρεσιτεχνίας από τη Δανία. Η πρόταση εγκρίθηκε με ποσοστό 62,47% έναντι 37,53% που καταψήφισαν.

### 2015
Προκειμένου να ενισχυθεί η παρουσία της χώρας στα ευρωπαϊκά συστήματα ασφαλείας, διενεργήθηκε ένα δημοψήφισμα στις 3 Δεκεμβρίου 2015. Τα σχετικά μέτρα απορρίφθηκαν από τους ψηφοφόρους με ποσοστό 53% και η συμμετοχή ήταν γύρω στο 70%. Με βάση το αρνητικό αποτέλεσμα, η Δανία θα αποχωρήσει από την Europol το 2016.

### 2022

Σε δημοψήφισμα που διενεργήθηκε την 1η Ιουνίου 2022, οι ψηφοφόροι ενέκριναν με συντριπτική πλειοψηφία την ένταξη της Δανίας στην κοινή αμυντική πολιτική της Ευρωπαϊκής Ένωσης.

## Παραπομπές
Κόσμος 12

Ο **Κόσμος 12** (ρωσικά: *Космос 12*) ή **Zenit-2 No.6** ήταν σοβιετικός κατασκοπευτικός δορυφόρος που εκτοξεύτηκε το 1962. Ήταν ο έβδομος από τους 81 δορυφόρους τύπου Ζενίτ-2 που στάλθηκαν στο διάστημα.

## Αποστολή
Εκτοξεύτηκε με πύραυλο Βοστόκ-2 που είχε αριθμό σειράς από το κοσμοδρόμιο του Μπαϊκονούρ στις 22 Δεκεμβρίου 1962 (09:23 UTC). Αφού τέθηκε επιτυχώς σε τροχιά, πήρε την ονομασία Harvard "1962 Beta Omega 2" και τον αριθμό 517 στον Κατάλογο Δορυφόρων. Ο Κόσμος 12 τέθηκε σε χαμηλή περιγήινη τροχιά με περίγειο 199 χλμ., απόγειο 386 χλμ., κλίση 64,9 μοιρών και τροχιακή περίοδο 90,37 λεπτών. Στις 30 Δεκεμβρίου η κάψουλα επανεισόδου, στην οποία μεταφέρονταν το φιλμ επέστρεψε πίσω στην Γη.

## Δείτε επίσης
* Διαστημικές αποστολές το 1962

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1962
Εσθονικές βουλευτικές εκλογές 2015

**Βουλευτικές εκλογές** διεξήχθησαν στην Εσθονία την 1η Μαρτίου 2015. Η ψηφοφορία άρχισε πριν την ημερομηνία εκείνη, από τις 19 ως τις 25 Φεβρουαρίου, με συμμετοχή 33 %. Το κυβερνών Μεταρρυθμιστικό Κόμμα έμεινε στην 1η θέση, ο κυβερνών συνασπισμός όμως έχασε την αυτοδυναμία. Αρκετοί ψηφοφόροι άσκησαν το εκλογικό τους δικαίωμα μέσω του Διαδικτύου, σε ποσοστό γύρω στο 20%.

## Πλαίσιο
Ήταν οι πρώτες εκλογές μετά την παραίτηση του πρωθυπουργού Άντρους Άνσιπ, ο οποίος αποχώρησε από τη θέση του έπειτα από σχεδόν 9 χρόνια παραμονής στην εξουσία. Έπειτα από την παραίτηση, σχηματίστηκε νέα κυβέρνηση συνασπισμού, αποτελούμενη από το Εσθονικό Μεταρρυθμιστικό Κόμμα και το Σοσιαλδημοκρατικό Κόμμα στις 24 Μαρτίου 2014. Πρωθυπουργός ανέλαβε ο 34χρονος Τάβι Ρούιβας. Έτσι αντικαταστάθηκε η προηγούμενη κυβέρνηση συνασπισμού, η οποία αποτελείτο από το Εσθονικό Μεταρρυθμιστικό Κόμμα και την Ένωση για την Πατρίδα και τη Δημοκρατία.

## Εκλογικό σύστημα
Τα 101 μέλη του Κοινοβουλίου (Riigikogu) εξελέγησαν με αναλογική εκπροσώπηση σε 12 πολυεδρικές εκλογικές περιφέρειες. Η κατανομή των εδρών έγινε με τη χρήση της τροποποιημένης μεθόδου Ντ' Οντ. Έτσι, για να μπει ένα κόμμα στη Βουλή, έπρεπε να περάσει το όριο του 5% σε πανεθνικό επίπεδο, όμως αν ο αριθμός των ψήφων που είχε λάβει ατομικά ένας υποψήφιος υπερέβαινε ή ισοφάριζε την απλή αναλογία (το πηλίκο του αριθμού των εγκύρων ψηφοδελτίων στην εκλογική περιφέρεια διά του αριθμού των εντολών στην περιφέρεια), τότε ο υποψήφιος θα εκλεγόταν.

## Αποτελέσματα

## Σχηματισμός κυβέρνησης
Μετά τη νίκη του στις εκλογές, το Μεταρρυθμιστικό Κόμμα άρχισε διαβουλεύσεις με τους Σοσιαλδημοκράτες. το Εσθονικό Κόμμα Ανεξαρτησίας και το Ελεύθερο Κόμμα, προκειμένου να σχηματιστεί νέα κυβέρνηση.

## Παραπομπές


## Εξωτερικοί σύνδεσμοι
*Εθνική Εφορευτική Επιτροπή της Εσθονίας
*Κατάταξη κομμάτων στις δημοσκοπήσεις  Eesti Erakondade Ajalugu 

2015
Κατηγορία:Εκλογές του 2015
Ελβετικά δημοψηφίσματα 2015

**Αρκετά δημοψηφίσματα** διεξήχθησαν στην Ελβετία στη διάρκεια του 2015, τα πρώτα από τα οποία έγιναν στις 8 Μαρτίου.

## Δημοψηφίσματα Μαρτίου
Δύο δημοψηφίσματα διεξήχθησαν στις 8 Μαρτίου. Η πρωτοβουλία για την οικογένεια ήταν η πρόταση να εξαιρεθούν από το φόρο εισοδήματος τα επιδόματα τέκνου και παιδείας, ενώ η δεύτερη πρωτοβουλία ήταν να τεθεί σε δημοψήφισμα η πρόταση για την εισαγωγή ενός φόρου στην μη ανανεώσιμη ενέργεια, με το υψηλότερο κόστος για την ενεργειακή κατανάλωση να αντισταθμίζεται από την κατάργηση του ΦΠΑ. Η πρωτοβουλία για την οικογένεια ξεκίνησε από το Χριστιανοδημοκρατικό Λαϊκό Κόμμα η ενεργειακή πρωτοβουλία άρχισε από το Κόμμα Οικολόγων Φιλελευθέρων. Η ελβετική κυβέρνηση πρότεινε την απόρριψη αμφότερων των πρωτοβουλιών, όπως και έγινε.

Η πρόταση για την ενέργεια είχε το χειρότερο εκλογικό αποτέλεσμα για μία πρωτοβουλία από το 1929.

### Αποτελέσματα

## Δημοψηφίσματα Ιουνίου
Τέσσερα δημοψηφίσματα διενεργήθηκαν στις 14 Ιουνίου 2015, καλύπτοντας την αναθεώρηση του συντάγματος αναφορικά με τα αναπαραγωγικά φάρμακα και την τεχνολογία των ανθρώπινων γονιδίων, τις πρωτοβουλίες από το λαό για υποτροφίες και το φόρο κληρονομιάς και την τροποποίηση στον ομοσπονδιακό νόμο για το ραδιόφωνο και την τηλεόραση.

### Αποτελέσματα

## Παραπομπές


2015
Κατηγορία:Δημοψηφίσματα το 2015
Ντένις Ζβίζντιτς

Ο **Ντένις Ζβίζντιτς** (Denis Zvizdić, 9 Ιουνίου 1964) είναι πολιτικός από τη Βοσνία και Ερζεγοβίνη, ο οποίος χρημάτισε πρωθυπουργός (πρόεδρος του συμβουλίου υπουργών) από τις 11 Φεβρουαρίου 2015 ως τις 23 Δεκεμβρίου 2019. Είναι Βόσνιος Μουσουλμάνος και ανήκει στο Κόμμα της Δημοκρατικής Δράσης.

## Σταδιοδρομία
Γεννήθηκε το 1964 στο Σαράγεβο. Σπούδασε στην Αρχιτεκτονική Σχολή του Πανεπιστημίου του Σαράγεβο και εν συνεχεία έγινε καθηγητής Αρχιτεκτονικής στο ίδιο ίδρυμα.

Το 2003 έγινε πρωθυπουργός στο καντόνι του Σαράγεβο και έπειτα πρόεδρος της βουλής του καντονιού εκείνου. Ήταν μέλος του κοινοβουλίου της Ομοσπονδίας της Βοσνίας και Ερζεγοβίνης στο διάστημα ανάμεσα στο 2010 και στο 2014.

Στις 11 Φεβρουαρίου 2015 εξελέγη πρωθυπουργός από τη Βουλή των Αντιπροσώπων της Βοσνίας και Ερζεγοβίνης με 28 ψήφους. Επί συνόλου 42 βουλευτών, οι 5 καταψήφισαν και οι 2 ψήφισαν "παρών". Ο Ζβίζντιτς υποσχέθηκε να βελτιώσει τις ενέργειες για την ένταξη της Βοσνίας και Ερζεγοβίνης στην Ευρωπαϊκή Ένωση.

Τον Δεκέμβριο του 2019 τον αντικατέστησε στην πρωθυπουργία ο Σέρβος Ζόραν Τεγκέλτιγια.

## Παραπομπές


Κατηγορία:Πρωθυπουργοί της Βοσνίας και Ερζεγοβίνης
Φυλακές Αβέρωφ

Οι **φυλακές Αβέρωφ** ήταν σωφρονιστικό ίδρυμα που λειτούργησε στην Αθήνα από το 1892 έως το 1971. Ήταν χτισμένες στη τοποθεσία που σήμερα βρίσκεται το δικαστικό μέγαρο του Αρείου Πάγου, Θέμιδος Μέλαθρον. Η κατασκευή τους ολοκληρώθηκε με σχετική δωρεά του εθνικού ευεργέτη Γεωργίου Αβέρωφ, ο οποίος την προσέφερε στη βασίλισσα Όλγα, σύζυγο του Γεωργίου Α΄, επ' αφορμής της συμπλήρωσης τριάντα ετών γάμου του βασιλικού ζεύγους. Τέσσερα χρόνια αργότερα, η βασίλισσα Όλγα μεταβίβασε την κυριότητα των φυλακών στο ελληνικό δημόσιο (1896).

Οι φυλακές ήταν χτισμένες επί της Λεωφόρου Αλεξάνδρας στους Αμπελοκήπους, απέναντι από το γήπεδο του ΠΑΟ και προορίζονταν να χρησιμοποιηθούν για τον σωφρονισμό ανηλίκων, όπως και έγινε αρχικά.

## Ίδρυση και αρχική χρήση
Η Καλλιόπη Κεχαγιά (1839-1905), πρωτοπόρος εκπαιδευτικός και φεμινίστρια του 19ου αιώνα, ανέλαβε την πρωτοβουλία για την ανέγερση και σύσταση του *Εφηβείου*. Σύμφωνα με την Κεχαγιά, η κατάσταση των ελληνικών φυλακών για τους ανήλικους ήταν απαράδεκτη, καθώς ανήλικοι τρόφιμοι συμβίωναν με τους ενήλικες με αποτέλεσμα συχνά η φυλακή από μέρος σωφρονισμού να μετατρέπεται σε ένα σχολείο παραβατικότητας. Το *Εφηβείο Αβέρωφ* αποτέλεσε υπόδειγμα σωφρονιστικού καταστήματος την εποχή εκείνη για την Ελλάδα. Διέθετε σχολείο, βιβλιοθήκη, εργαστήρια σε ειδικούς χώρους στα οποία εξασκούνταν οι τρόφιμοι, νοσοκομείο με αυτόνομους χώρους αναρρώσεως, μαγειρείο, τραπεζαρία και ναό. Πρότυπος θεωρείται και ο τρόπος και η διαφάνεια στην εξασφάλιση και διαχείριση των οικονομικών πόρων, η οργάνωση των εθελοντών, η αρχιτεκτονική του χώρου και ο εξοπλισμός του κτιρίου.

Λίγα χρόνια όμως μετά την κατασκευή τους, και παρά το αρχικό όραμα, λόγω της ταραγμένης περιόδου του Εθνικού Διχασμού μετατράπηκαν άτυπα σε φυλακές πολιτικών κρατουμένων, αντιπάλων του εκάστοτε καθεστώτος.

## Τόπος μαρτυρίου
Την ίδια χρήση είχαν και στα χρόνια της δικτατορίας του Ιωάννη Μεταξά (1936 – 1941), όταν σε αυτές εγκλείσθηκαν και βασανίσθηκαν πολλοί Κομμουνιστές αλλά και κατά τη διάρκεια της κατοχής, όταν φιλοξενούσαν κυρίως μελλοθάνατους, πριν αυτοί οδηγηθούν στο εκτελεστικό απόσπασμα. Με την Απελευθέρωση σε αυτές φυλακίσθηκαν δωσίλογοι και συνεργάτες των Γερμανών. Στα χρόνια του Εμφυλίου στο χώρο αυτό φυλακίστηκαν εκατοντάδες συλληφθέντες άνδρες και γυναίκες του ΔΣΕ.

## Το τέλος
Μετά την επιβολή της δικτατορίας της 21ης Απριλίου του 1967, οι φυλακές Αβέρωφ ξανάγιναν χώρος κράτησης αντιφρονούντων, μάλιστα σε αυτές κλείσθηκε επί αρκετούς μήνες ο Ανδρέας Παπανδρέου. Στα 1971 οι φυλακές έκλεισαν και τον επόμενο χρόνο (1972) κατεδαφίσθηκαν, παραχωρώντας τη θέση τους στο Θέμιδος Μέλαθρον, δηλαδή στις εγκαταστάσεις του Αρείου Πάγου και άλλων δικαστικών υπηρεσιών.

## Φωτοθήκη

Αρχείο:Filakes plaka.jpg|Αναμνηστική πλάκα στον περίβολο των πρώην φυλακών Αβέρωφ.
Αρχείο:Filakesaverof.jpg|Ο χώρος των πρώην φυλακών Αβέρωφ (σήμερα Θέμιδος Μέλαθρον).


## Παραπομπές


Κατηγορία:Φυλακές στην Ελλάδα
Αετόπετρα

Με την ονομασία **Αετόπετρα** ή **Αετοπέτρα** μπορεί να αναφέρονται:

* η Αετόπετρα Αιτωλοακαρνανίας, οικισμός του δήμου Θέρμου.
* η Αετόπετρα Ζίτσας Ιωαννίνων, οικισμός του δήμου Ζίτσας.
* η Αετοπέτρα Κόνιτσας Ιωαννίνων, οικισμός του δήμου Κόνιτσας.
* η Κάτω Αετόπετρα Ιωαννίνων, οικισμός του δήμου Ζίτσας.

Κατηγορία:Αποσαφηνίσεις ελληνικών τοπωνυμίων
Ισπανοαμερικανικοί πόλεμοι ανεξαρτησίας

Οι **Ισπανοαμερικανικοί πόλεμοι ανεξαρτησίας** (ισπανικά: *Guerras de independencia hispanoamericanas*) ήταν οι πολυάριθμες ένοπλες συγκρούσεις κατά της ισπανικής κυριαρχίας στην ισπανική Αμερική, που έλαβαν χώρα κατά τη διάρκεια του 19ου αιώνα, μετά τη γαλλική εισβολή της Ισπανίας κατά τη διάρκεια των ευρωπαϊκών Ναπολεόντειων Πολέμων. Οι συγκρούσεις ξεκίνησαν το 1809, με τις νεοϊδρυθείσες βραχύβιες χούντες, την Τσουκισάκα και το Κίτο να αντιτίθενται στη σύνθεση της Ανώτατης Κεντρικής Χούντας της Σεβίλλης. Όταν η Κεντρική Χούντα κατέρρευσε κατά τη γαλλική εισβολή, το 1810, πολλές νέες χούντες εμφανίστηκαν σε όλες τις ισπανικές περιοχές της Αμερικής. Οι συγκρούσεις ανάμεσα στις αποικίες αυτές και την Ισπανία οδήγησε τελικά σε μια αλυσίδα νέων ανεξάρτητων κρατών που εκτείνονταν από την Αργεντινή και τη Χιλή στο νότο έως το Μεξικό στο βορρά, στο πρώτο τρίτο του 19ου αιώνα. Η Κούβα και το Πουέρτο Ρίκο παρέμειναν υπό ισπανική κυριαρχία μέχρι τον Ισπανοαμερικανικό πόλεμο το 1898.

## Παραπομπές


## Εξωτερικοί σύνδεσμοι
* 

Κατηγορία:Λατινική Αμερική
Κατηγορία:Ιστορία της Αργεντινής
Κατηγορία:Ιστορία της Κολομβίας
Κατηγορία:Ιστορία της Χιλής
Κατηγορία:Ιστορία του Μεξικού
Κατηγορία:Ιστορία του Περού
Κατηγορία:Ιστορία της Βολιβίας
Κατηγορία:Μεγάλη Κολομβία
Κατηγορία:Ιστορία της Αμερικής
Αγία Πρόκλα

Η γυναίκα του Πόντιου Πιλάτου, η **Αγία Πρόκλα** ή **Αγία Κλαυδία**, της οποίας η μνήμη εορτάζεται στις 27 Οκτωβρίου από την Ελληνική Ορθόδοξη Εκκλησία και στις 25 Ιουνίου από την Αιθιοπική Ορθόδοξη Εκκλησία, είναι αυτή που, όπως αναφέρεται στην Καινή Διαθήκη, προσπάθησε να εμποδίσει τον Πόντιο Πιλάτο, να καταδικάσει τον Ιησού σε θάνατο εξαιτίας ενός ονείρου που είχε δει. 
## Βίος
Ελάχιστα είναι γνωστά για την ζωή της Αγίας. Η μοναδική της αναφορά στην Καινή Διαθήκη είναι στο Κατά Ματθαίον Ευαγγέλιον, όταν ζητά από τον σύζυγό της να μην καταδικάσει τον Ιησού σε θάνατο.

«Όπως εκείνος καθόταν στη δικαστική του έδρα, η γυναίκα του, του έστειλε με κάποιον ετούτο το μήνυμα: Μην κάνεις κάτι εναντίον αυτού του αθώου, γιατί πολύ ταλαιπωρήθηκα απόψε στ’ όνειρό μου εξαιτίας του». Εκεί δεν αναφέρεται το όνομά της. Σύμφωνα με μια απόκρυφη επιστολή του Πιλάτου, η γυναίκα του ονομάζεται Πρόκλα.

Σύμφωνα με την παράδοση, η γυναίκα του Πιλάτου είδε έναν άγγελο που τής είπε ότι ο Χριστός ήταν αθώος.
Τον 3ο αιώνα, ο Ωριγένης πρότεινε στις Ομιλίες του για τον Ματθαίο ότι η σύζυγος του Πιλάτου είχε γίνει Χριστιανή ή τουλάχιστον ότι ο Θεός της έστειλε το όνειρο που ανέφερε ο Ματθαίος για να μετατραπεί. Την εκδοχή αυτή συμμερίζονταν αρκετοί θεολόγοι της Αρχαιότητας και του Μεσαίωνα. Άλλοι θεολόγοι είχαν διαφορετική άποψη: ισχυρίστηκαν ότι το όνειρο στάλθηκε από τον Σατανά σε μια προσπάθεια να αναχαιτιστεί η σωτηρία που επρόκειτο να προκύψει από το θάνατο του Χριστού.

Μετά τον θάνατο του Πιλάτου, η γυναίκα του φέρεται να έγινε Χριστιανή και να ονομάζεται Πρόκλα (αρχικά την έλεγαν Κλαυδία) κι εργάστηκε για τη διάδοση του Ευαγγελίου μέχρι το ειρηνικό τέλος της ζωής της. 

The dream of Pilate's wife by Alphonse François.jpg|Το όνειρο της Κλαύδιας
Brooklyn Museum - The Message of Pilate's Wife. Pilate - James Tissot.jpg|Το μήνυμα της γυναίκας του Πιλάτου
Ecce homo by Antonio Ciseri (1).jpg|Behold the Man

## Παραπομπές

## Σύνδεσμοι

Προκλα
Προκλα
Νίκος Δεδελετάκης

Ο **Νίκος Δεδελετάκης** (γενν. στις 5 Νοεμβρίου 1947) είναι Έλληνας προπονητής ποδοσφαίρου, ο μοναδικός στην Ελλάδα που παραμένει επί 40 χρόνια στην ίδια ομάδα (από το 1979), στην Αναγέννηση Ιεράπετρας της οποίας είναι ο ιδρυτής. Η ομάδα αγωνίζεται στην Γ΄ Εθνική. Για το ρεκόρ του έχει αποκληθεί "Ο Έλληνας Γκι Ρου" και "ισόβιος προπονητής".

## Βιογραφικά στοιχεία
Γεννήθηκε στην Ιεράπετρα. Η σταδιοδρομία του ως προπονητής ξεκίνησε το 1977. Έπειτα από 2 χρόνια ίδρυσε την Αναγέννηση Ιεράπετρας μαζί με παράγοντες και φίλους του.
Το 1982 ίδρυσε την δική του σχολή, την ΑΕ Αναγέννηση.
Τον Νοέμβριο του 2014 τιμήθηκε με τιμητική πλακέτα από τον ΑΟ Νέας Ιωνίας για τη συμπλήρωση 35 ετών συνεχούς παραμονής στην ομάδα του.

## Ρεκόρ παραμονής στην ίδια ομάδα για προπονητή στην Ελλάδα
Ο Δεδελετάκης παραμένει τεχνικός της Αναγέννησης από την ημέρα που ιδρύθηκε (1979), παρότι του έχουν γίνει προτάσεις από συλλόγους μεγαλύτερων κατηγοριών. Το ρεκόρ σε διεθνές επίπεδο κατέχει ο Γκι Ρου, προπονητής της Οσέρ επί 42 χρόνια στην ίδια ομάδα (ως το 2006). Σύμφωνα με έρευνα της εφημερίδας "Ανατολή" σε ερασιτεχνικό επίπεδο το επόμενο ρεκόρ είναι των 18 συνεχόμενων χρόνων, διάστημα που παρέμεινε στον Αίαντα Ταύρου ο Φώτης Ζησάκης (αποσύρθηκε το 2009).

Ο γιος του, Κώστας (γ. 1979), είναι επίσης προπονητής (Ακαδημία Αναγέννησης ILCAMPO). Μεταξύ άλλων έχει αγωνιστεί ως παίκτης στον ΟΦΗ και στην ολλανδική Ντε Γκράαφστσαπ.

## Τίτλοι ως προπονητής
Με την Αναγέννηση έχει κατακτήσει 8 πρωταθλήματα (1984, 87, 89, 96, 98, 2005, 08, 2014) και 8 κύπελλα (1993, 95, 96, 97, 2003, 09, 11) (IFC) και το 2013. Έχει πάρει μέρος και στην Δ΄ εθνική (περιφερειακό πρωτάθλημα)  συνολικά 19 φορές, φτάνοντας μέχρι την 4η θέση το 2010.

## Παραπομπές


Κατηγορία:Έλληνες προπονητές ποδοσφαίρου
Wing Commander III: Heart of the Tiger

Το ***Wing Commander III: Heart of the Tiger*** είναι προσομοιωτής μάχιμης πτήσης διαστήματος. Είναι το τρίτο κύριο παιχνίδι στη σειρά *[[Wing Commander]]* του Chris Roberts που αναπτύχθηκε από την Origin Systems.

## Τρόπος παιχνιδιού
thumb|200px|Στιγμιότυπο αποστολής
Η διεξαγωγή παιχνιδιού περιλαμβάνει την ολοκλήρωση των αποστολών και καταστρέφοντας σκάφη των εχθρών, το *Wing Commander III* διανέμεται με την έκδοση των μεταλλίων μετά αποστολές και στηρίχθηκε περισσότερο στα cutscenes.

Κατηγορία:Βιντεοπαιχνίδια του 1994
Κατηγορία:Βιντεοπαιχνίδια DOS
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια επιστημονικής φαντασίας
Κατηγορία:Προσομοιωτές μάχιμης πτήσης
Κατηγορία:Βιντεοπαιχνίδια του 3DO
Ορφανίδης

Το ελληνικό επώνυμο **Ορφανίδης** μπορεί να αναφέρεται σε κάποιο από τα παρακάτω πρόσωπα:

* Αθανάσιος Ορφανίδης (γενν. 1962), Κύπριος οικονομολόγος, διοικητής της Κεντρικής Τράπεζας Κύπρου
* Απόστολος Ορφανίδης (1890-1973), γιατρός, λόγιος και υπουργός
* Γεώργιος Ορφανίδης (1861-1942), ολυμπιονίκης της σκοποβολής
* Δημήτριος Ορφανίδης (1820-1898), γιατρός
* Θεόδωρος Ορφανίδης (1817-1886), ποιητής και βοτανολόγος
* Πανίκος Ορφανίδης (γενν. 1961), Κύπριος ποδοσφαιρικός παράγοντας και πρώην ποδοσφαιριστής
Μασεντά (νομαρχία)

Η **Μασεντά** (γαλλ: Macenta) είναι μία από τις έξι νομαρχίες της περιφέρειας Νζερεκορέ στη Γουινέα. Πρωτεύουσα είναι η Μασεντά.

## Γεωγραφία
Η Μασεντά βρίσκεται νότια της Γουινέας και δυτικά του Νζερεκορέ. Συνορεύει στα ανατολικά με την Μπεϋλά, στα νότια με το Γιομού, στα νοτιοανατολικά με το Νζερεκορέ, στα δυτικά με το Γκουεκεντού, στα βόρεια με το Κισσιντουγκού, στα βορειοανατολικά με το Κερουανέ και στα νοτιοδυτικά με τη Λιβερία.

## Δήμοι

* Βασσερεντού (Vassérédou)
* Γουατανκάν (Watanka)
* Κογιαμά (Koyamah)
* Κουανκάν (Kouankan)
* Μασεντά-Σεντρ (Macenta-Centre)
* Μπαλιζιά (Balizia)
* Μπινικαλά (Binikala)
* Μποφοσσού (Bofossou)
* Ν'Ζεμπελά (N'Zébéla)
* Νταρό (Daro)
* Ουρεμαί (Ourémai)
* Πανζιαζού (Panziazou)
* Σενγκμπεντού (Sengbédou)
* Σερεντού (Sérédou)
* Φασσανκονί (Fassankoni)

## Πηγές
* Αγγλική Βικιπαίδεια (Macenta Prefecture)

## Δείτε επίσης
* Νομαρχίες της Γουινέας

Μ
Λολά (νομαρχία)

Η **Λολά** (γαλλ: Lola) είναι μία από τις έξι νομαρχίες της περιφέρειας Νζερεκορέ στη Γουινέα. Πρωτεύουσα είναι η Λολά.

## Γεωγραφία
Η Λολά βρίσκεται νότια της Γουινέας και του Νζερεκορέ. Συνορεύει στα βόρεια με την Μπεϋλά, στα δυτικά με το Νζερεκορέ και στα δυτικά με την Ακτή Ελεφαντοστού.

## Δήμοι

* Γκαμά (Gama)
* Γκουεασσού (Guéassou)
* Κοκοτά (Kokota)
* Λαιν (Lain)
* Λολά-Σεντρ (Lola-Centre)
* Μποσσού (Bossou)
* Ν'Ζου (N'Zoo)
* Τουνκαρατά (Tounkarata)
* Φουμπαντού (Foumbadou)

## Πηγές
* Αγγλική Βικιπαίδεια (Lola Prefecture)

## Δείτε επίσης
* Νομαρχίες της Γουινέας

Λ
Γιομού (νομαρχία)

Το **Γιομού** (γαλλ: Yomou) είναι μία από τις έξι νομαρχίες της περιφέρειας Νζερεκορέ στη Γουινέα. Πρωτεύουσα είναι το Γιομού.

## Γεωγραφία
Το Γιομού βρίσκεται νότια της Γουινέας και του Νζερεκορέ. Συνορεύει στα βόρεια με τη Μασεντά, στα βορειοανατολικά με το Νζερεκορέ και στα νότια, δυτικά και ανατολικά με τη Λιβερία. 

## Δήμοι

* Γιομού-Σεντρ (Yomou-Centre)
* Μπανιέ (Banié)
* Μπεετά (Bheeta)
* Μπινιαμού (Bignamou)
* Μποβέ (Bowé)
* Ντζεκέ (Djécké)
* Πελά (Péla)

## Πηγές
* Αγγλική Βικιπαίδεια (Yomou Prefecture)

## Δείτε επίσης
* Νομαρχίες της Γουινέας

## Εξωτερικοί σύνδεσμοι
* 

Γ
Οδός Ακαδημίας

Η **Οδός Ακαδημίας** είναι ιστορικός δρόμος της πόλης της Αθήνας στην 1η δημοτική ενότητα. Εντάσσεται στο ρυμοτομικό πλέγμα του πολεοδομικού σχεδίου που εφαρμόστηκε βόρεια της παλαιάς πόλης, αναπτυσσόμενη περιμετρικά του ιστορικού κέντρου και παραλλήλως της Σταδίου και της Πανεπιστημίου. Η ονομασία του δρόμου προέρχεται από την Ακαδημία των Αθηνών από την οποία διέρχεται, συνδέοντας το Κολωνάκι με τα Εξάρχεια. Η Ακαδημίας στεγάζει πολλά άλλα σημαντικά κτίσματα όπως το Πανεπιστήμιο των Αθηνών, τον Ιερό Ναό Ζωοδόχου Πηγής και κατά καιρούς έχει προταθεί η πεζοδρόμησή της, αν και δεν έχει εξεταστεί κάτι τέτοιο από την πολιτεία.

Η οδός ξεκινά από την Βασιλίσσης Σοφίας στο Σύνταγμα και διασχίζει το Κολωνάκι, τη Πλατεία Κάνιγγος και τα Εξάρχεια προτού καταλήξει στην Ομόνοια. Έχει μήκος 1,2 χιλιόμετρα με φορά νοτιοδυτικά-βορειοανατολικά. Είναι μίας κατεύθυνσης και διαθέτει τρεις λωρίδες κυκλοφορίας.

Κατά τη διάρκεια του Δευτέρου Παγκοσμίου Πολέμου είχε ονομαστεί σε οδό Φραγκλίνου Ρούσβελτ, προς τιμήν του Αμερικανού προέδρου Φραγκλίνου Ρούζβελτ, αλλά οι Αθηναίοι εξακολουθούσαν να την αποκαλούν με το αρχικό της όνομα.

Μελλοντικά, θα αποκτήσει σταθμό μετρό όταν θα ολοκληρωθεί (πιθανότατα το 2030) ο υπό κατασκευή σταθμός *Ακαδημία* της Γραμμής 4 (πορτοκαλί γραμμή) του Μετρό της Αθήνας, στο ύψος της Ακαδημίας των Αθηνών. Ο σταθμός θα συνδέεται με τον σταθμό Πανεπιστήμιο της Γραμμής 2 (κόκκινη γραμμή) μέσω υπόγειας διάβασης.

## Παραπομπές


## Εξωτερικοί σύνδεσμοι
* 

Κατηγορία:Δρόμοι της Αθήνας
Μπεϋλά (νομαρχία)

Η **Μπεϋλά** (γαλλ: Beyla) είναι μία από τις έξι νομαρχίες της περιφέρειας Νζερεκορέ στη Γουινέα. Πρωτεύουσα είναι η Μπεϋλά.

## Γεωγραφία
Η Μπεϋλά βρίσκεται νότια της Γουινέας και ανατολικά του Νζερεκορέ. Συνορεύει στα δυτικά με τη Μασεντά, στα νοτιοδυτικά με το Νζερεκορέ, στα νοτιοανατολικά με τη Λολά, στα βορειοδυτικά με το Κερουανέ, στα βορειοανατολικά με το Κανκάν και στα ανατολικά με την Ακτή Ελεφαντοστού.

## Δήμοι

* Γκμπακεντού (Gbakedou)
* Γκμπεσσομπά (Gbessoba)
* Καραλά (Karala)
* Κουμαντού (Koumandou)
* Μουσσαντού (Moussadou)
* Μπεϋλά-Σεντρ (Beyla-Centre)
* Μπουλά (Boola)
* Ντιαρά-Γκερλά (Diara-Guerela)
* Ντιασσοντού (Diassodou)
* Νιονσομοριντού (Nionsomoridou)
* Σαμανά (Samana)
* Σινκό (Sinko)
* Σοκουραλά (Sokourala)
* Φουαλά (Fouala)

## Πηγές
* Αγγλική Βικιπαίδεια (Beyla Prefecture)
## Δείτε επίσης
* Νομαρχίες της Γουινέας

Μ
Γκουεκεντού (νομαρχία)

Το **Γκουεκεντού** (γαλλ: Guéckédou) είναι μία από τις έξι νομαρχίες της περιφέρειας Νζερεκορέ στη Γουινέα. Πρωτεύουσα είναι το Γκουεκεντού.

## Γεωγραφία
Το Γκουεκεντού βρίσκεται νότια της Γουινέας και δυτικά του Νζερεκορέ. Συνορεύει στα ανατολικά με τη Μασεντά, στα βόρεια με το Κισσιντουγκού, στα δυτικά με τη Σιέρρα Λεόνε και στα νότια με τη Λιβερία.

## Δήμοι

* Γκεντεμπού (Guendembou)
* Γκουεκεντού-Σεντρ (Guéckédou-Centre)
* Κασσαντού (Kassadou)
* Κουντού (Koundou)
* Μπολοντού (Bolodou)
* Νονγκοά (Nongoa)
* Ουεντέ-Κενεμά (Ouéndé-Kénéma)
* Τεκουλό (Tekoulo)
* Τερμεσσαντού-Ντιμπό (Termessadou-Dibo)
* Φανγκαμαντού (Fangamadou)

## Πηγές
* Αγγλική Βικιπαίδεια (Guéckédou Prefecture)

## Δείτε επίσης
* Νομαρχίες της Γουινέας

## Εξωτερικοί σύνδεσμοι
* 

Γ
Αργέντω (όνομα)

**Αργέντω**, ελληνικό γυναικείο κύριο όνομα (βαφτιστικό όνομα).
## Ετυμολογία
Το όνομα, κατά τον Μπούτουρα, προέρχεται πιθανώς από τη λέξη *αργέντι* «άργυρος» (γαλλικά: *argent*), ωστόσο στη Χίο ήταν ονομαστή η οικογένεια Αργέντη  (Argenti) από τη Λιγουρία της Ιταλίας, και το οικογενειακό Αργέντης (ιταλικά  *Argento* 
::Τὸ ἴδιο τό χει ἡ Ἀργεντού
::κι’ ἂν βροντοῦν κι’ ἂ δὲ βροντοῦν
**Αργέντα*, με επίδραση του ιταλικού *Argenta*
## Το όνομα σε άλλες γλώσσες
*Ιταλικά: αντρικό *Argentino*, *Argènto*· θηλυκό *Argentina* (Αργεντίνα), *Argènta*
*Ισπανικά: αντρικό *Argento*· θηλυκό *Argenta*
*Καταλανικά: αντρικό *Argent*· θηλυκό *Argenta*

## Συνδέσεις
*Η οικογένεια Αργέντη  (Argenti) από τη Λιγουρία της Ιταλίας
*Ο νεομάρτυρας Ανδρέας Αργέντης, ο Χιοπολίτης (†1465), η Ορθόδοξη Εκκλησία τιμά τη μνήμη του στις 29 Μαΐου

## Σημειώσεις


Κατηγορία:Γυναικεία ελληνικά ονόματα
Κατηγορία:Ονόματα από πολύτιμα μέταλλα
Κατηγορία:Ονόματα από τη λαϊκή παράδοση
Κατηγορία:Μεσαιωνικά ονόματα
Κατηγορία:Ονόματα από επώνυμα
Great Lakes BG

Το **Great Lakes BG** ήταν διπλάνο βομβαρδιστικό κάθετης εφόρμησης που σχεδιάστηκε στα μέσα της δεκαετίας του 1930 για να επιχειρεί από τα αεροπλανοφόρα του Πολεμικού Ναυτικού των ΗΠΑ. Κατασκευάστηκαν 61 αεροσκάφη για το Ναυτικό και το Σώμα των Πεζοναυτών.

## Σχεδιασμός και ανάπτυξη
Η Great Lakes Aircraft Company, η οποία είχε κατασκευάσει προηγουμένως τα TG-1 και TG-2 που βασίζονταν στο τορπιλοπλάνο-βομβαρδιστικό Martin T4M, ανέλαβε το 1933 την ανάπτυξη πρωτοτύπου διθέσιου βομβαρδιστικού κάθετης εφόρμησης με ικανότητα μεταφοράς 454&nbsp;kg βομβών για το Ναυτικό. Το πρωτότυπο XBG-1 ολοκληρώθηκε στα μέσα του έτους. Ήταν ένα διπλάνο με πτέρυγες διαφορετικού εκπετάσματος και σταθερό σύστημα προσγείωσης. Προωθούνταν από αστεροειδή κινητήρα Pratt & Whitney Twin Wasp Junior ισχύος 750&nbsp;hp.

Μετά την ολοκλήρωσή του το XBG-1 αξιολογήθηκε σε συγκριτικές δοκιμές με το ανταγωνιστικό Consolidated XB2Y-1 στις οποίες αποδείχθηκε ανώτερο. Το Νοέμβριο του 1933 η κατασκευάστρια έλαβε παραγγελίες για την παραγωγή του αεροσκάφους. Κατασκευάστηκαν 60 BG-1, τα οποία εν αντιθέσει με το πρωτότυπο είχαν κλειστό πιλοτήριο.

## Επιχειρησιακή ιστορία
Τον Οκτώβριο του 1934 παραδόθηκαν τα πρώτα αεροσκάφη παραγωγής στην VB-3B (που αργότερα μετονομάστηκε σε VB-4) επί των αεροπλανοφόρων USS ''Ranger'' και USS ''Lexington''. Τα BG-1 εξόπλισαν επίσης τρία σμήνη του Σώματος των Πεζοναυτών. Παρέμειναν σε μονάδες πρώτης γραμμής του Ναυτικού μέχρι το 1938 και των Πεζοναυτών μέχρι το 1940 ενώ μετά την απόσυρση τους χρησιμοποιήθηκαν σαν βοηθητικά μέχρι τα μέσα του 1941.

## Εκδόσεις
; XBG-1
: Πρωτότυπο με ανοιχτό κόκπιτ και αστεροειδή κινητήρα Pratt & Whitney R-1535-64.
; BG-1
: Έκδοση παραγωγής με κλειστό κόκπιτ και αστεροειδή κινητήρα Pratt & Whitney R-1535-82. Κατασκευάστηκαν 60 μονάδες.
; XB2G-1
: Έκδοση με ανασυρόμενο σύστημα προσγείωσης και εσωτερική αποθήκη βομβών. Κατασκευάστηκε μονάχα ένα πρωτότυπο.

## Χρήστες
; ΗΠΑ
* Σώμα των Πεζοναυτών των ΗΠΑ
* Πολεμικό Ναυτικό των ΗΠΑ

## Δείτε επίσης

### Παρόμοια αεροσκάφη
* Vought SBU
* Curtiss SBC
* Aichi D1A

## Παραπομπές


## Βιβλιογραφία

* Donald, David (editor). *The Encyclopedia of World Aircraft*. Aerospace Publishing. 1997. ISBN 1-85605-375-X.
* Grossnik, Roy A. *Dictionary of Americal Naval Aviation Squadrons: Volume 1 The History of VA, VAH, VAK, VAL, VAP and VFA Squadrons*. Washington DC: Naval Historical Centre, 1995. ISBN 0-945274-29-7.
* Swanborough, Gordon and Bowers, Peter M. *United States Navy Aircraft since 1911*. London:Putnam, Second edition 1976. ISBN 0-370-10054-9.
* The *[[Illustrated Encyclopedia of Aircraft]]* (Part Work 1982-1985), 1985, Orbis Publishing.

BG
Κατηγορία:Αεροσκάφη του Μεσοπολέμου
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Ανεμόμυλος Αχαΐας

Ο **Ανεμόμυλος** είναι παραθαλάσσια οικιστική τοποθεσία και συνοικία των Τσουκαλαίικων στην Αχαΐα. Ήταν άλλοτε αναγνωρισμένος αυτόνομος οικισμός, από τις 19/03/1967 έως ότου καταργήθηκε ως τέτοιος στις 09/05/2011 και σύμφωνα με μαρτυρίες υπάρχει ως θέση με αυτήν την ονομασία τουλάχιστον από το 1890.

## Τοποθεσία
Ο Ανεμόμυλος αποτελεί ουσιαστικά το δυτικό μέρος της περιφέρειας (περιοχής) των Τσουκαλαίικων και συνορεύει με τα Καμίνια στα δυτικά στο κοντά στην θέση *Σκάγια(ς)*.

Η οικιστική ζώνη του Ανεμόμυλου εκτείνεται κατά μήκος της Παλαιάς Εθνικής Οδού Πατρών-Πύργου σε μια απόσταση μικρότερη του ενός χιλιομέτρου, καθώς και χαμηλότερα και βορείως της Νέας Εθνικής Οδού Πατρών-Πύργου έως και τις ακτές του Πατραϊκού κόλπου, μία απόσταση δηλαδή μικρότερη των 150 μέτρων σε νοητή ευθεία. Απέχει λιγότερο από μισό χιλιόμετρο από τον πυρήνα του οικισμού των Τσουκαλαίικων, σχεδόν 2 χιλιόμετρα από το κέντρο των Καμινίων, επίσης τα Βραχναίικα βρίσκονται περίπου 3 χιλιόμετρα μακριά, καθώς και στα 14 χιλιόμετρα το μέσω της Π.Ε.Ο. Πατρών-Πύργου είναι η πόλη της Πάτρας.

## Συγκοινωνίες
Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της στάσης "Τσουκαλαίικα / Tsoukaleika". Κοντά στην περιοχή, στη θέση "Σκάγιας", τερματίζει η γραμμή 501 προς Τσουκαλαίικα του αστικού ΚΤΕΛ Πάτρας.

## Παραπομπές


## Πηγές
* 
* Ε.Ε.Τ.Α.Α. - Διοικητικές μεταβολές Ανεμόμυλου Αχαΐας, eetaa.gr. Ανακτήθηκε:27/11/2018.

Κατηγορία:Χωριά της περιφερειακής ενότητας Αχαΐας
Βαρβάκειος Αγορά

Η **Βαρβάκειος Αγορά** είναι δημοτική αγορά στην 1η δημοτική ενότητα της Πόλης των Αθηνών η οποία οφείλει την ονομασία της στον ευεργέτη Ιωάννη Βαρβάκη. Ξεκίνησε να κατασκευάζεται το 1878 και ολοκληρώθηκε με καθυστέρηση το 1886, αφού μεσολάβησε μια πυρκαγιά στις 8 και 9 Αυγούστου του 1884. Έκτοτε λειτουργεί αδιάκοπα. Αποτελεί μοναδικό κτίσμα οργανωμένης συνοικιακής αγοράς στο οποίο συστεγάζονται πολλοί έμποροι προϊόντων διατροφής όπως κρέας, πουλερικά, θαλασσινά, αγροτικά προϊόντα και άλλα. Αποτελεί νεότερο μνημείο ιδιαίτερης αρχιτεκτονικής, εξυπηρετώντας τις βασικές ανάγκες των κατοίκων, αλλά και των επισκεπτών. Πλέον θεωρείται και ως σημείο τουριστικού ενδιαφέροντος.
μικρογραφία|Άποψη του εσωτερικού της Βαρβάκειου Αγοράς

## Ιστορική ανασκόπηση
Επί δημαρχίας του Παναγή Κυριακού είχε αρχίσει ο διάλογος για τη δημιουργία μιας σύγχρονής δημοτικής αγοράς στο Δήμο Αθηναίων. Η απόφαση για την ανέγερση της Βαρβακείου Αγοράς ελήφθη το 1876 και οι εργασίες ξεκίνησαν το 1878. Το έργο υλοποιήθηκε με δωρεά του εθνικού ευεργέτη Ιωάννη Βαρβάκη. Το έργο ολοκληρώθηκε με πολλές καθυστερήσεις το 1886. Βρίσκεται στο κέντρο της Οδού Αθηνάς, στο νούμερο 42, εντός της παλαιάς πόλης και σε κοντινή απόσταση από το Δημαρχιακό Μέγαρο και την κεντρική Πλατεία Κοτζιά. 

Η Βαρβάκειος Αγορά έχει κατασκευαστεί σύμφωνα με τα σχέδια του αρχιτέκτονα Ιωάννη Κουμέλη. Έχει ορθογώνιο σχήμα. Η στέγη είναι κατασκευασμένη από γυαλί και μέταλλο.Η πρώτη επισκευή του κτηρίου έγινε το 1895 επί δημαρχίας Δημητρίου Καλλιφρονά. Κάποιες προσθήκες στο κτήριο έγιναν, όταν δήμαρχος Αθηναίων ήταν ο Σπύρος Μερκούρης. Στη διάρκεια της δικτατορίας (1967-1974) υπήρξε πρόταση να κατεδαφιστεί και να δημιουργηθεί στη θέση της πολυώροφο κτίσμα, αλλά τελικά δεν υλοποιήθηκε αυτή η πρόταση.

Κατά τα έτη 1979-1996 έγιναν εργασίες ανακαίνισης του κτηρίου. Το 2022 έγιναν εργασίες ανακαίνισης του κτηρίου και των υποδομών της αγοράς ύψους 1.500.000 ευρώ μέσα σε διάρκεια επτά μηνών. Μεταξύ των εργασιών, που έγιναν, συμπεριλαμβάνονται η ανακατασκευή των ψυκτικών θαλάμων, η τοποθέτηση φωτιστικών σωμάτων τεχνολογίας LED, η αντικατάσταση ψευδοροφών, η τοποθέτηση κεραμικών πλακιδίων, η τοποθέτηση τεντών με αδιάβροχο πανί και η αντικατάσταση των ξύλινων σκελετών των στεγάστρων με μεταλλικό σκελετό για στατικούς λόγους. 

Στη Βαρβάκειο Αγορά υπάρχει ειδικό τμήμα ψαραγοράς με 100 περίπου εμπόρους ψαριών, όπου εργάζονται περίπου 400 υπάλληλοι και εξυπηρετούνται καθημερινά περίπου 3.000-5.000 πελάτες.Η Βαρβάκειος Αγορά είναι ανοικτή κάθε μέρα εκτός Κυριακής από το πρωί μέχρι αργά το απόγευμα.

## Παραπομπές


Κατηγορία:Διατηρητέα κτίρια στην Αθήνα
Κατηγορία:Κλειστές αγορές
Πλατεία Κάνιγγος

Η **Πλατεία Κάνιγγος** είναι πλατεία στην 1η δημοτική ενότητα του δήμου Αθηναίων. Η ονομασία της προέρχεται από το εξελληνισμένο όνομα του Άγγλου πολιτικού και πρωθυπουργού Τζωρτζ Κάνινγκ, ο ανδριάντας του οποίου βρίσκεται εκεί μέχρι και σήμερα. Στην πλατεία οδηγούν οι οδοί Χαλκοκονδύλη από την Πατησίων και Κάνιγγος από τη Στουρνάρα. Αρχικά είχε σχήμα κυκλικό και θεωρούνταν εφάμιλλη της πλατείας Ομόνοιας. Γύρω απ' την Πλάτεία Κάνιγγος αναπτύχθηκε η ομώνυμη συνοικία της Αθήνας. Διαχρονικά στην ευρύτερη περιοχή βρίσκονται εκπαιδευτήρια και φροντιστήρια λόγω της συγκέντρωσης πανεπιστημιακών ιδρυμάτων, εκπαιδευτικών ινστιτούτων και επαγγελματικών καταστημάτων στη ζώνη από την Ομόνοια και προς την οδό Πατησίων, όπως το Εθνικό Μετσόβιο Πολυτεχνείο, το Οικονομικό Πανεπιστήμιο Αθηνών, το Ιταλικό Ινστιτούτο, ιδιωτικά κολέγια, ΙΕΚ και άλλα.

## Συγκοινωνία
Στην πλατεία υπάρχουν στάσεις τρόλει και υπόγειος χώρος στάθμευσης ΙΧ.

## Η ομώνυμη συνοικία

Η **Πλατεία Κάνιγγος** είναι συνοικία στην περιοχή του **Ιστορικού Κέντρου** της Αθήνας. Συνορεύει με τις συνοικίες Ομόνοια, Πολυτεχνείο, Βάθης, Μουσείο και Εξάρχεια. Πήρε το όνομά της απ' την Πλατεία Κάνιγγος γύρω απ' την οποία αναπτύχθηκε. Εξυπηρετείται απ' τον σταθμό Ομόνοια του μετρό και πολλές γραμμές λεωφορείων και τρόλεϊ.

## Εικόνες

Αρχείο:George Canning statue Athens.jpg|Ανδριάντας του Τζωρτζ Κάνινγκ
Αρχείο:Kanigos-3.jpg|Τρόλεϊ στην πλατεία
Αρχείο:Kaniggos.jpg|Αθηναϊκά κτίσματα
Αρχείο:Roz-kaning.jpg|Εκπαιδευτικά καταστήματα


## Παραπομπές


## Εξωτερικοί σύνδεσμοι
*  (Δήμος Αθηναίων)

Κάνιγγος
Κατηγορία:Συνοικίες και περιοχές Αθήνας
Παγουλάτος

Το ελληνικό επώνυμο **Παγουλάτος** μπορεί να αναφέρεται σε κάποιο από τα παρακάτω πρόσωπα:

* Βίκτωρ Παγουλάτος (γενν. 1923), ηθοποιός και σκηνοθέτης
* Διονύσης Παγουλάτος (1923-2003), ηθοποιός και θιασάρχης
* Χαράλαμπος Παγουλάτος (1903-1989), νομομαθής
Πάγκαλος

Το ελληνικό επώνυμο **Πάγκαλος** μπορεί να αναφέρεται σε κάποιο από τα παρακάτω πρόσωπα:

* Αναστάσιος Πάγκαλος (γενν. 1913), εκπαιδευτικός
* Γεώργιος Πάγκαλος (19ος αι.), γιατρός και καθηγητής της μικροβιολογίας
* Γεώργιος Πάγκαλος (γενν. 1882), συγγραφέας και φιλόλογος
* Γεώργιος Πάγκαλος (γενν. 1914), αξιωματικός Αεροπορίας, υπαρχηγός Γ.Ε.Α.
* Δημήτριος Πάγκαλος (19ος αι.), γιατρός και βουλευτής
* Θεόδωρος Γ. Πάγκαλος (1938 - 2023), υπουργός
* Θεόδωρος Δ. Πάγκαλος (1878-1952), στρατηγός, πρωθυπουργός και δικτάτορας
* Ιωάννης Πάγκαλος (γενν. 1919), ηλεκτρολόγος-μηχανολόγος
* Κώστας Πάγκαλος (1890 - 1950), ζωγράφος
* Μενέλας Πάγκαλος (γενν. 1967), νευροεπιστήμονας
* Σπυρίδων Πάγκαλος (1857 - 1918), γυμνασιάρχης και νομάρχης

## Δείτε επίσης
* Ακρωτήριο Πάγκαλος, ακρωτήριο του Κορινθιακού Κόλπου
* Ελένη Παγκάλου-Πίταρη (γενν. 1912), ζωγράφος
Ανοιχτόρυγχος γρεναδιέρος

Ο **ανοιχτόρυγχος γρεναδιέρος** (Coelorinchus caelorinchus) ή αλλιώς *Κορδέλλα* είναι ψάρι της οικογένειας των μακρουριδών που συναντάται κυρίως στις ακτές, αλλά και στα βάθη της Μεσογείου θάλασσας. Ζει σε βάθος 90-1.250 μέτρων. Το μήκος του είναι 48 εκατοστά.

## Πηγές
http://users.sch.gr/skoud/dia/dia.htm

Κατηγορία:Γαδόμορφα
The Slap (σειρά)

***The Slap*** («Το χαστούκι») ήταν μικρή αγγλική τηλεοπτική σειρά (8 επεισοδίων) που προβαλλόταν στον τηλεοπτικό σταθμό ABC1 και ABC2. Τώρα πλέον προβάλλεται στον ελληνικό τηλεοπτικό σταθμό Alpha TV. Η σειρά βασίζεται στο ομώνυμο μυθιστόρημα του Ελληνοαυστραλού συγγραφέα Χρήστου Τσιόλκα. Γυρίστηκε στην Μελβούρνη της Βικτώριας. Η σειρά προβαλλόταν στην Audience Network της DirecTV το 2012, και επίσης δέχτηκε μια μικρή αμερικάνικη σειρά που αποτελείται επίσης από 8 επεισόδια.

Η σειρά προβαλλόταν στο ABC1 κάθε Πέμπτη στις 8:30μμ και επαναλήψεις κάθε Παρασκευή βράδυ στο ABC2.

## Υπόθεση
Η Οικογένεια του Έκτορα και οι φίλοι του μαζεύονται στο σπίτι του για ένα μπάρμπεκιου για να γιορτάσει τα τεσσαρακοστά γενέθλιά του. Αλλά κατά τη διάρκεια των εορτασμών ένας φιλοξενούμενος χαστουκίζει ένα παιδί που δεν είναι δικό του. Κανείς δεν μπορεί να το δει εκείνη την εποχή, αλλά αυτή η απλή πράξη αρχίζει να ξετυλίγει τον κοινωνικό ιστό. Μέρες μετά το χαστούκι η Ανούκ ανακαλύπτει ότι το περιστατικό έχει εξαπολύσει απρόσμενα αντιδράσεις από τους γύρω της. Είναι διχασμένη ανάμεσα στις φιλίες της και αντιμετωπίζει τις αποφάσεις για τη ζωή της, που απειλούν να τη συντρίψουν. Καθώς η αστυνομία εισβάλλει, οι Χάρι και Σάντι φοβούνται ότι το χαστούκι θα απειλήσει τη φήμη, τον τρόπο ζωής τους και την οικογένειά τους.

## Υποδοχή
Η σειρά έχει δεχτεί σχετικά καλές κριτικές. Η εφημερίδα The Daily Telegraph περιέγραψε την σειρά από το πρώτο επεισόδιο ως "το καλύτερο Αυστραλιανό δράμα της χρονιάς".

## Παραπομπές


Κατηγορία:Τηλεοπτικές σειρές της Matchbox Pictures
Παναγιωτίδης

Το ελληνικό επώνυμο **Παναγιωτίδης**, που ετυμολογικά σημαίνει «γιος του Παναγιώτη», μπορεί να αναφέρεται σε κάποιο από τα παρακάτω πρόσωπα:

* Δοσίθεος Παναγιωτίδης (1762-1842), επίσκοπος Λιτζάς και Αγράφων, ηγετική μορφή στην επανάσταση του 1821
* Ιωάννης Παναγιωτίδης (1936-1991), βουλευτής Σερρών
* Νίκος Παναγιωτίδης, μέλος των Antique
* Νίκος Παναγιωτίδης, Έλληνας ποδοσφαιριστής
* Χρήστος Παναγιωτίδης (γενν. 1886), Μακεδονομάχος οπλαρχηγός
Παπαγιάννης

Το ελληνικό επώνυμο **Παπαγιάννης** μπορεί να αναφέρεται σε κάποιο από τα παρακάτω πρόσωπα:

* Γιάννης Παπαγιάννης (γενν. 1968), καλαθοσφαιριστής
* Γιώργος Παπαγιάννης (γενν. 1997), καλαθοσφαιριστής
* Θανάσης Παπαγιάννης (γενν. 1945), ποδοσφαιριστής 
* Θόδωρος Παπαγιάννης (γενν. 1942), γλύπτης
* Κωνσταντίνος Παπαγιάννης (γενν. 1901), οικονομολόγος, υπουργός Οικονομικών
* Μάνος Παπαγιάννης (γενν. 1977), μοντέλο και ηθοποιός
* Μάξιμος Παπαγιάννης (γενν. 1968), Μητροπολίτης Ιωαννίνων, κατά κόσμο Βασίλειος Παπαγιάννης
* Μιχαήλ Δ. Παπαγιάννης (1933-1998), βιοαστρονόμος
* Μιχάλης Παπαγιάννης (1937-2007), βουλευτής 
* Νικόλας Παπαγιάννης, ηθοποιός 
* Λίλη Παπαγιάννη, ηθοποιός

## Δείτε επίσης
* Παπαγιάννη
* Παππαγιάννης Φλώρινας
Κατάλογος αεριωθούμενων επιβατηγών αεροσκαφών

Παρακάτω ακολουθεί κατάλογος αεροσκαφών που εξ αρχής σχεδιάστηκαν και κατασκευάστηκαν ως επιβατικά αεριωθούμενα αεροσκάφη *(jet airliners)*. Δεν περιλαμβάνει τα αεροσκάφη με ελικοστροβιλοκινητήρες *(turboprop)* και αεροσκάφη με εμβολοφόρους κινητήρες *(reciprocating engine powered airliners)*. Επίσης, δεν περιλαμβάνει τα επαγγελματικά τζετ, καθώς και τα αεροσκάφη που έχουν σχεδιαστεί κυρίως για τη μεταφορά αεροπορικού φορτίου.
					 

## Σημειώσεις

## Παραπομπές


### Πηγές
*
*
*
*
*
*
*

αεριωθουμενο
Κατηγορία:Αεροσκάφη
Έντι Τζόρνταν

Ο **Έντι Τζόρνταν** (Δουβλίνο,  30 Μαρτίου 1948 - Κέιπ Τάουν, 20 Μαρτίου 2025) ήταν Ιρλανδός πρώην ιδιοκτήτης ομάδας Φόρμουλα 1, έμπορος, επιχειρηματίας, μουσικός και σύμβουλος. Συγκεκριμένα ίδρυσε και
διηύθυνε την ομώνυμη ομάδα από το 1981 μέχρι τις αρχές του 2005.

## Βιογραφία
Γεννημένος στο Δουβλίνο στις 30 Μαρτίου του 1948, ο Τζόρνταν αρχικά ήθελε να γίνει ιερέας, εξ αιτίας του
γεγονότος πως ήταν βαθιά θρησκόληπτος.

Εργάστηκε πρώτα στην Τράπεζα της Ιρλανδίας. Κέρδισε το Ιρλανδικό Πρωτάθλημα Kart το 1971 και μετακόμισε στη Formula Ford το 1974. Ήταν ο ιδρυτής και ιδιοκτήτης του Jordan Grand Prix, μιας κατασκευάστριας ομάδας της Formula 1 που λειτούργησε από το 1991 έως το 2005. Ήταν ο επικεφαλής αναλυτής για την κάλυψη της Formula 1 στο BBC από το 2009, μετά την αποχώρησή του από το BBC2 στο 2005. Ήταν συνιδιοκτήτης της λέσχης ράγκμπι της Ιρλανδίας του Λονδίνου.

Απεβίωσε από καρκίνο προστάτη και ουροδόχου κύστης στις 20 Μαρτίου 2025, δέκα ημέρες πριν τα 77α γενέθλιά του.

## Παραπομπές


## Εξωτερικοί σύνδεσμοι
* 

Κατηγορία:Παράγοντες της Φόρμουλα 1
Συκοφαντία

**Συκοφαντία** ονομάζεται η ψευδής κατηγορία που διατυπώνει κάποιος για άλλο άτομο.. 

Η λέξη είναι σε χρήση ήδη από την αρχαία Ελλάδα, και εμφανίζεται για πρώτη φορά σε γραπτό λόγο στους Αχαρνείς του Αριστοφάνη. Υπάρχουν διάφορες ερμηνείες για την ετυμολογία της, βασιζόμενες σε αρχαίες, αλλά και σε νεότερες ερμηνείες. Αργότερα η λέξη πέρασε στη λατινική γλώσσα και στη συνέχεια σε ευρωπαϊκές, όπου σε κάποιες περιπτώσεις, όπως στα αγγλικά έχει αλλάξει η έννοιά της, χαρακτηρίζοντας την ψευδή κολακεία.

## Ελλάδα

Στη σύγχρονη Ελλάδα, η συκοφαντική δυσφήμιση αποτελεί ποινικό αδίκημα και περιγράφεται στο άρθρο 363 του Ποινικού Κώδικα, όπου αναφέρεται ότι «Αν στην περίπτωση του άρθρου 362, το γεγονός είναι ψευδές και ο υπαίτιος γνώριζε ότι αυτό είναι ψευδές τιμωρείται με φυλάκιση τουλάχιστον τριών μηνών· μαζί με τη φυλάκιση μπορεί να επιβληθεί και χρηματική ποινή. Μπορεί επίσης να επιβληθεί και στέρηση των πολιτικών δικαιωμάτων κατά το άρθρο 63.» (Το αναφερόμενο άρθρο 362 αφορά τη δυσφήμιση, άλλο αδίκημα το οποίο τιμωρείται με φυλάκιση μέχρι δύο ετών ή με χρηματική ποινή.

## Παραπομπές


Κατηγορία:Ετυμολογία
Κατηγορία:Κλασική Αθήνα
Αργεντίνα (όνομα)

**Αργεντίνα**, ελληνικό γυναικείο κύριο όνομα (βαφτιστικό όνομα).
## Ετυμολογία του ονόματος
Αν και το όνομα παραπέμπει στην Αργεντινή, μεταναστευτικό προορισμό από τον 19ο αιώνα, είναι δηλαδή βαφτιστικό που προέρχεται από γεωγραφικό όνομα, όπως λ.χ. τα *[[Φλωρεντία (όνομα)|Φλωρεντία]]*, *[[Βενετία (όνομα)|Βενετία]]*, *[[Βηθλεέμ (όνομα)|Βηθλεέμ]]*, *[[Ροδόπη (όνομα)|Ροδόπη]]* κτλ., είναι πιθανότερα δάνειο από το ιταλικό όνομα *Argentina*. Σε αμφότερες τις περιπτώσεις, παράγεται από το λατινικό *argentinus* «ασημένιος, από άργυρο» (από το λατινικό *argentum* «άργυρος, ασήμι»), και είναι σημασιολογικά παρεμφερές με τα ονόματα *[[Αργυρώ]]*, *[[Ασήμω]]*, *[[Αργέντω]]*.
## Παράλληλος τύπος
* *Αργεντίνη*
## Το όνομα σε άλλες γλώσσες
*Ιταλικά: αρσενικό *Argentino*, *Argènto*· θηλυκό *Argentina*, *Argènta* (Αργέντω)
*Ισπανικά: αρσενικό *Argentino*· θηλυκό *Argentina*
*Καταλανικά: αρσενικό *Argentí*· θηλυκό *Argentina*
## Πρόσωπα
* Αργεντίνα, η μια αδερφή του Νίκου Μπελογιάννη
## Εξωτερικοί σύνδεσμοι

## Σημειώσεις


Κατηγορία:Γυναικεία ελληνικά ονόματα
Κατηγορία:Ονόματα από πολύτιμα μέταλλα
Κατηγορία:Ονόματα από γεωγραφικά ονόματα
Κατηγορία:Ονόματα ιταλικής προέλευσης